آلمان ده اقتدار ده گی ائتلافده اورین ایگلله گن تشقی سیاست سوزچی لری, تورکیه بیلن توریزم نینگ عادی له شیشی بوییچه مذاکره لرنی قوللب- قوتلیاتگن لیک لری نی بیلدیردی.
سوسیال دموکرات و مسیحی دموکرات بیرلیک بیلن مسیحی سوسیال بیرلیک حزب لری نینگ مجلس گروپی تشقی سیاست سوزچی لری نیلس شمید و یورگن هارت و تورکیه نینگ عدالت و توسعه حزبی رهبری نینگ اورینباسری جودت ییلماز, آلمان پایتختی برلین ده بولیب اوتگن بیر ییغیلیشده, کون ترتیبی ده گی موضوع لرنی بهالنتیردی.
آلمان نینگ اوروپا بیرلیگی ریاستی دوریده اوروپا بیرلیگی بیلن تورکیه اورته سیده گی مناسبت لرنینگ رواجله نه دیگن لیگی نی امید ایتیاتگن لیگی نی بیلدیرگن شمید, کووید 19 گه قرشی کوره شده موفق بولیش آرتیدن کیلگوسیده آلمان نینگ سیاحت هشداری نینگ هم بیکار قیلینیشی نی کوتیاتگن لیک لری نی ایسله تیب اوتدی.
شمید, "بو یازده تورکیه گه سیاحت قیله آلشیم نی آرزو قیلماقده.  کیله جک ده گی ایککی هفته مابینیده سیاحت هشداریده ایریم اوزگریش لر نی کوزه تگن حالده, مین هم بکسیم نی آلیب سیاحت قیلیش نی کوتماقده من." دییه قید ایتدی.
هارت ایسه, توریزم ساحه سی بوییچه تورکیه بیلن آلمان اورته سیده دوام ایتیاتگن مذاکره لر بوییچه امیدلی ایکن لیگی نی بیلدیردی.
هارت, "آلمان بیلن تورکیه اورته سیده گی سیاحت چیکلاو لری نینگ یومشه تیلیشی بوییچه بیر یول تاپیلسه, آلمان ده گی یوز مینگلب تورک و همده تعطیلی نی تورکیه ده اوتکزماقچی بولگن یوز مینگلب آلمان لیک اوچون کوپ فایده لی بوله دی" دییه قید ایتدی.
عدالت و توسعه حزبی رهبری نینگ اورینباسری ییلماز هم, اوروپا بیرلیگی ریاستی دوری ده آلمان گه موفقیت لر تیلب قالرایکن, اوشبو دور ده تورکیه بیلن اوروپا بیرلیگی اورته سیده گی مناسبت لر نینگ مثبت سویه گه کوتریلیشی نی امید ایتیاتگن لیک لری نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
